Document ID: 31997R0007

NEUVOSTON ASETUS (EY) N:o 7/97,
annettu 20 päivänä joulukuuta 1996,
tiettyjen EHTY- ja EY-terästuotteiden viennistä T Osekin tasavallasta yhteisöön 1 päivästä tammikuuta 31 päivään joulukuuta 1997 (kaksoisvalvontajärjestelmän jatkaminen)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen ja niiden jäsenvaltioiden sekä T Osekin tasavallan assosioinnista tehty Eurooppa-sopimus (1) tuli voimaan 1 päivänä helmikuuta 1995,
Euroopan yhteisöjen ja niiden jäsenvaltioiden sekä T Osekin tasavallan assosiointineuvoston päätöksessä N:o . . . ./96 (2) osapuolet päättivät jatkaa päätöksellä N:o 2/96 (3) käyttöön otetun kaksoisvalvontajärjestelmän soveltamista 1 päivästä tammikuuta 31 päivään joulukuuta 1997 tietyin muutoksin, ja
tämän vuoksi on tarpeen muuttaa T Osekin tasavallasta yhteisöön suuntautuvasta tiettyjen EHTY- ja EY-terästuotteiden tuonnista 29 päivänä huhtikuuta 1996 annettua neuvoston asetusta (EY) N:o 790/96 (4),
ON ANTANUT TÄMÄN ASETUKSEN:
1 artikla
Asetuksen (EY) N:o 790/96 soveltamista jatketaan 1 päivästä tammikuuta 31 päivään joulukuuta 1997 assosiointineuvoston päätöksen N:o . . . ./96 (5) mukaisesti, noudattaen tämän asetuksen 2 artiklassa säädettyjä muutoksia. Asetuksen (EY) N:o 790/96 johdanto-osassa sekä 1 artiklan 1 ja 3 kohdassa ilmaisu "asetuksen voimaantulopäivästä 31 päivään joulukuuta 1996" korvataan ilmaisulla "1 päivästä tammikuuta 31 päivään joulukuuta 1997". Poistetaan saman asetuksen 1 artiklan 4 kohta.
2 artikla
1. Korvataan asetuksen (EY) N:o 790/96 liite I tämän asetuksen liitteellä.
2. Korvataan asetuksen (EY) N:o 790/96 liitteessä II ilmaisu "export licence" ilmaisulla "export document" ja ilmaisu "vientilisenssi" ilmaisulla "vientiasiakirja".
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1996.

Labels: 18
3
1